Budönnovsk

Budönnovsk () om Venäman lidn da lidnankund Stavropolin randan päivnouzmas. Se om Budönnovskan rajonan administrativine keskuz, mülüb rajonha.

 Istorii 
Nügüdläižen eländpunktan aluz om pandud vl 1799 Pühä Rist-nimenke () da lidnan statusanke. Vll 1921−1935 i 1957−1973 lidnan nimi oli Prikumsk, sikš miše enzne nimi oli religiozine. Vll 1935−1957 nimitihe i vs 1973 kül'mkun 30. päiväspäi nimitadas Budönnovsk:aks Semön Budönnii-sodakäsknikan (1883−1973) oiktastuseks, ajeli lidnan läbi vl 1935.

Budönnovsk šingotase himižen sarakon edheotandoil (plastmassan «Stavrolen»-tegim«Stavrolen»-edheotandan sait (stavrolen.lukoil.ru). ), sömtegimištol i meblin tehmižel.

 Geografijan andmused 
Lidn sijadase kukhikahal tazangištol, stepin i pol'letetazangišton zonoiden röunal, Kumanjogen hural randal i Buivol-järven () randal, 135 m ü.m.t. keskmäižel korktusel. Matkad Stavropolihesai om 175 km päivlaskmha orhal vai 210 km avtotedme. Lähembaižed lidnad oma Neftekumsk 70 km päivnouzmha, Zelenokumsk 55 km suvipäivlaskmha i Blagodarnii 70 km lodeheze, lendimport — 130 km suvipäivlaskmha avtotedme Mineraližed Veded-lidnanno.

Budönnovsk om lidnankundan üks'jäine eländpunkt.

 Eläjad 
Vn 2010 Venäman rahvahanlugemižen mödhe eläjiden lugu oli 64 624 ristitud, rajonan viž ühesandest. Vl 2018 lidnan ristitišt oli 62 495 eläjad. Kaikiš suremb ristitišt oli 65 687 eläjad vl 2002.

Ortodoksižen hristanuskondan kuz' pühäpertidBudönnovskan pühäpertid sobory.ru-saital.  oma saudud: koume jumalanpertid i koume časounäd. Armenižen jumalankodikundan kaks' pühäpertid oma olmas lidnas.

Lidnan professionaližen opendusen aluzkundad oma Budönnovskan politehnineBudönnovskan politehnižen kolledžan sait (rpk49.ru).  i medicinineBudönnovskan medicinižen kolledžan sait (budmed.ru).  kolledžad, «Progress»-openduzkeskuz, Stavropolin kooperativižen tehnikuman filial, Stavropolin valdkundaližen pedagogižen institutan filialStavropolin valdkundaline pedagogine institut, Budönnovskan filialan sait (budfil.sspi.ru).  i Kavkazan rahvahiden sebrusen institutan filial.

Lidnan Duman ezimez' om Gennadii Bespalov vn 2017 tal'vkuspäi. Edeline lidnan pämez' (Administracijan pämez') om Valerii Ševčenko (kül'mku 2015 — reduku 2018).

 Galerei

 Homaičendad 

 Irdkosketused 
 Budönnovskan municipaližen ümbrikon sait (abmosk.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Stavropolin randan lidnad
*